પણ એવું માનવાનો અર્થ નથી કે ગુના હંમેશા માટે છુપાવી શકાતા હોય છે. ‘જય ભીમ કોમરેડ' ફિલ્મમાં વિખ્યાત નાટ્યકાર વિજય તેંડુલકર એક જાહેર કાર્યક્રમમાં વક્તવ્ય આપતાં કહે છે કે, ‘મેં એક નાટક વાંચ્યું હતું. તેમાં હત્યા થાય છે, હત્યારાઓએ લાશને રફેદફે કરવા માટે તેને દફનાવી દે છે. પણ એ લાશ એવી હતી કે દફન થાય જ નહીં. બીજા દિવસે એ લાશ જમીનની ઉપર પડી હતી. હત્યારાઓએ લાશને ફરીથી દફનાવી દીધી પણ ફરી ક્યાંકથી લાશનો હાથ નીકળે તો ક્યાંકથી માથું અને ક્યાંકથી પગ ડોકિયું કરે. હવે આ આખી લાશ ફરીથી બહાર આવી છે.'